ai4bharat/Pralekha huggingface dataset:
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर यांनी आज नवी दिल्लीतील जवाहरलाल नेहरू स्टेडियम येथे एका भव्य उद्घाटन समारंभात आंतरराष्ट्रीय महिला दिनाच्या उत्सवाचा भाग म्हणून 'खेलो इंडिया दस का दम' चा केला प्रारंभ
है दम तो बढ़ाओ कदम' हे 'खेलो इंडिया दस का दम' या कार्यक्रमाचे घोषवाक्य असून, खेळांच्या माध्यमातून महिलांना सक्षम करण्यासाठी आम्ही उचललेले आणखी एक मोठे पाऊल आहे: अनुराग सिंह ठाकूर
50 हून अधिक शहरांमध्ये एकाच वेळी स्पर्धेचा प्रारंभ
केंद्रीय युवा व्यवहार आणि क्रीडा मंत्री अनुराग सिंह ठाकूर यांनी आज नवी दिल्लीमधील जवाहरलाल नेहरू स्टेडियम येथे एका भव्य उद्घाटन समारंभात 'खेलो इंडिया दस का दम' कार्यक्रमाचा शुभारंभ केला. आंतरराष्ट्रीय महिला दिन 2023 उत्सवाचा एक भाग म्हणून आयोजित करण्यात आलेल्या या स्पर्धेला आज देशातील 50 हून अधिक शहरांमध्ये एकाच वेळी सुरुवात झाली.
अनेक महिन्यांपासून देशभरात सुरू असलेल्या विविध खेलो इंडिया महिला लीगच्या यशस्वी आयोजनानंतर सुरु झालेला दस का दम हा उपक्रम देशभरातील हजारो महिलांना आणखी नव्या संधी मिळवून देईल. 10 ते 31 मार्च या कालावधीत एकूण 10 खेळांमध्ये भारतातील 26 राज्यांमधील 50 हून अधिक शहरांमध्ये आयोजित स्पर्धेत सुमारे 15000 खेळाडू सहभागी होणार आहेत. या कार्यक्रमासाठी भारत सरकारकडून एकूण 1 कोटी रुपये मंजूर करण्यात आले आहेत.
शुक्रवारी सकाळी झालेल्या या कार्यक्रमाच्या भव्य शुभारंभाला क्रीडा प्राधिकरणाचे महासंचालक संदिप प्रधान तसेच केंद्रीय क्रीडा मंत्रालय आणि भारतीय क्रिडा प्राधिकरणातील इतर मान्यवर उपस्थित होते. जवाहरलाल नेहरू स्टेडियममध्ये झालेल्या उद्घाटन समारंभाला सुमारे 2000 महिला खेळाडूंनी हजेरी लावली. यामध्ये खेलो इंडिया दस का दम मध्ये सहभागी खेळाडू तसेच शिबिरार्थींचा देखील समावेश होता.
“है दम तो बढ़ाओ कदम' हे 'खेलो इंडिया दस का दम' या कार्यक्रमाचे घोषवाक्य असून खेळाच्या माध्यमातून महिलांना सक्षम करण्यासाठी आम्ही उचललेले हे आणखी एक मोठे पाऊल आहे,” असे ठाकूर यांनी यावेळी सांगितले. “गेल्या अनेक महिन्यांपासून देशभरातील 14 खेळांमध्ये महिला लीग आयोजित करण्याच्या भारतीय क्रिडा प्राधिकरणाच्या प्रयत्नामुळे 20,000 महिला खेळाडूंना त्यांना आवश्यक असलेली क्रीडासंधी आणि सक्षमीकरण प्राप्त झाले आहे, असे ते म्हणाले. या लीगला मोठे यश मिळाले आहे हे सांगताना आपल्याला आनंद होत असल्याचे ठाकूर म्हणाले.
मेरी कोम आणि पी व्ही सिंधू यांसारख्या यशस्वी क्रीडापटूंची उदाहरणे देत ठाकूर म्हणाले की, “मेरी कोम ते लव्हलिना ते निखत आणि पी व्ही सिंधू ते सायना नेहवाल, या खेळाडूंनी खेळासाठी स्वतःला वाहून घेत भारताला वेळोवेळी गौरव प्राप्त करून दिला आहे. अशा स्पर्धांमुळे आता असे आणखी सुपरस्टार निर्माण होतील, असा विश्वास त्यांनी व्यक्त केला. सर्वोत्कृष्ट स्पर्धा आणि खेळाचे मैदान उपलब्ध करून देण्यासाठी सरकारचा सर्वतोपरी प्रयत्न राहिला असून आता सर्व महिलांनी त्यांच्या क्रीडा क्षमतेचे दर्शन घडवण्याची वेळ आली आहे.” असेही ते म्हणाले.
उद्घाटन समारंभाच्या मुख्य आकर्षणांपैकी एक असलेल्या 8 वर्षीय ट्रॅक अँड फील्ड क्रीडा प्रकारातील खेळाडू साक्षीसोबत अनुराग सिंह ठाकूर यांनी दिल्लीतील या कार्यक्रमाला झेंडा दाखवला. साक्षी 'खेलो इंडिया दस का दम' कार्यक्रमात सहभागी झालेल्या सर्वात लहान सहभागींपैकी एक आहे. खो-खो, जलतरण, ऍथलेटिक्स, वुशू, तिरंदाजी, तलवारबाजी, ज्युडो, भारोत्तोलन, हॉकी आणि योगासन या क्रीडा प्रकारांचे आयोजन या कार्यक्रमात केले जाणार आहे.
स्थळांच्या यादीसाठी येथे क्लिक करा.
पंतप्रधान कार्यालय
आयुष्मान भारतमुळे दुर्गम बेटावरील रहिवाशाचे आयुष्य झाले पुन्हा पूर्ववत
रतन बराई आता आरोग्यदायी आयुष्य जगत आहे
नवी दिल्ली, 1 ऑक्टोबर 2019
अंदमान आणि निकोबार बेटावरील 52 वर्षीय रतन बराई हा गरीब कुटुंबातील असून हृदय विकारामुळे ग्रस्त होता.
त्याला छातीच्या डाव्या भागात दुखू लागल्यामुळे तसेच मोठ्या प्रमाणावर घाम आल्यामुळे पोर्ट ब्लेअर येथील जी. बी. पंत रुग्णालयात दाखल करण्यात आले. त्याला मधुमेहाचाही त्रास होता. संपूर्ण तपासानंतर त्याला हृदय विकाराचा झटका आल्याचे निदान झाले. औषधोपचाराने त्याची प्रकृती स्थिर करण्यात आली आणि पुढील उपचारांसाठी त्याला मुख्य भूमीवरील हृदय विकार तज्ञांकडे पाठवण्यात आले.
अंदमान आणि निकोबार बेटांवर हृदयाच्या विकासरांसाठी औषधोपचार उपलब्ध नसल्याने अशा सर्व रुग्णांना कोलकाता आणि चेन्नईसारख्या शहरात जावे लागते.
रतन बराईकडे पुरेसा पैसा नसल्याने त्याच्यासाठी हे अवघड होते.
मात्र आयुष्मान भारत PM-JAY अंतर्गत रोकडरहित विमा सुरक्षा मिळते हे समजल्यानंतर त्याच्या आयुष्यात आशेचा नवा किरण आला. या योजनेच्या मदतीमुळे त्याला आवश्यक ते औषधोपचार मोफत मिळाले.
आज तो निरोगी असून पंतप्रधानांना जगातल्या सर्वाधिक मोठ्या  आरोग्य योजनेच्या यशोगाथा सांगणाऱ्या 31 जणांमध्ये त्याचा समावेश होता.
गेल्या वर्षभरात रतन बराईसारख्या 50 हजारांहून अधिक रुग्णांना त्यांच्या राज्याबाहेरील आयुष्मान भारत योजनेअंतर्गत उपलब्ध होणाऱ्या आरोग्य सुविधा उपलब्ध झाल्या आहेत.
आयुष्मान भारत प्रधानमंत्री जन आरोग्य योजनेत 16 हजार 85 हॉस्पिटलचा समावेश असून आतापर्यंत 41 लाख लाभार्थ्यांवर उपचार करण्यात आले असून 10 कोटींहून अधिक ई-कार्ड वितरित करण्यात आली आहेत.
आयुष्मान भारत अंतर्गत देशभरात 20 हजार 700 हून अधिक आरोग्य केंद्र कार्यरत आहेत.
M.Chopade/J.Patankar/P.Kor
(Visitor Counter : 61
पर्यटन मंत्रालय
इब्सा  देशांच्या पर्यटन मंत्र्यांच्या आभासी परिषदेचे भारताकडून आयोजन
पर्यटन अर्थव्यवस्थेला पुनरुज्जीवित करण्यासाठी देशांतर्गत पर्यटनाला चालना देणे आवश्यक: जी किशन रेड्डी
ठळक वैशिष्ट्ये
इब्सा- म्हणजेच भारत, ब्राझील आणि दक्षिण आफ्रिका- या देशांच्या संघटनेच्या पर्यटन मंत्र्यांच्या बैठकीत कोविड-19 च्या पर्यटन व्यवसायवर पडलेल्या प्रभावातून बाहेर पडण्यासाठी, परस्पर सहकार्य अधिक दृढ करण्याच्या महत्वावर भर.
सर्व सदस्य देशांची आपापल्या देशात विविध पर्यटनविषयक उप्रकम राबवण्यास सहमती
भारताने इब्सा म्हणजेच, भारत, ब्राझील आणि दक्षिण आफ्रिका या देशांच्या पर्यटन मंत्र्यांची बैठक आयोजित केली होती. 12 ऑगस्ट रोजी झालेल्या या बैठकीत, केंद्रीय पर्यटन मंत्री जी किशन रेड्डी, ब्राझीलचे पर्यटन मंत्री गील्सन मकादिओ नेटो आणि दक्षिण आफ्रिकेचे पर्यटन उपमंत्री फिश आमोस मल्हेला दूरदृश्य प्रणालीद्वारे सहभागी झाले होते.
या संघटनेच्या सदस्य देशांमध्ये पर्यटन सहकार्याला चालना देण्यासाठी भारताने ही परिषद आयोजित केली होती.
या आभासी बैठकीत बोलतांना पर्यटन मंत्री जी किशन रेड्डी यानी, भारतात सुरु असलेल्या जलद आणि आक्रमक लसीकरण मोहिमेविषयी माहिती दिली. भारतात आतापर्यंत 500 दशलक्ष पेक्षा जास्त लोकांना लसींच्या मात्रा देण्यात आल्या असून, लसिकारणात भारत जगात दुसऱ्या क्रमांकावर पोचला आहे, असे त्यांनी सांगितले.तसेच, पर्यटन क्षेत्राला पुनरुज्जीवित करण्यासाठी देशांतर्गत पर्यटनाचे महत्त्व अधोरेखित करत, रेड्डी यांनी,परदेशी पर्यटकांच्या स्वागतासाठी भारतातील पर्यटन उद्योग सज्ज केला जाऊ शकतो, असे यावेळी सांगितले.
कोविड-19 महामारीचा पर्यटन क्षेत्रावर झालेला दुष्प्रभाव कमी करण्यासाठी पर्यटन क्षेत्रातील सहकार्य अधिक वाढवण्याची गरज आहे, असे, इब्साच्या पर्यटन मंत्र्यांनी यावेळी झालेल्या चर्चेत मान्य केले . पर्यटन क्षेत्रात सहकार्य करून, इब्सा सदस्य देशांमधील संपूर्ण क्षमतांचा वापर करण्याचा निश्चय सर्व सदस्यांनी यावेळी व्यक्त केला.
या बैठकीतील एक महत्वाचा पैलू म्हणजे, इब्सा सदस्य देशांच्या पर्यटन मंत्र्यांनी नंतर संयुक्त निवेदन जारी केले, ज्यात पर्यटन क्षेत्राला नवसंजीवनी देण्यासाठी सहकार्य करण्यावर भर देण्यात आला आहे. तसेच आपापल्या देशात विविध पर्यटनविषयक उपक्रम राबवण्यावरही सर्व नेत्यांमध्ये सहमती झाली.
इब्सा ही त्रि-सदस्यीय, विकासात्मक संघटना असून भारत, ब्राझील आणिदक्षिण आफ्रिका यांच्यात विविध विषयांवर सहकार्य आणि परस्पर आदानप्रदानाला या संघटनेच्या माध्यमातून प्रोत्साहन दिले जाते. सर्व सदस्य देशांच्या आर्थिक विकासासाठी तसेच पर्यटनाला चालाना देण्यासाठी परस्पर संबंध अधिक दृढ करणे, हा या संघटनेचा मुख्य उद्देश आहे.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 185 कोटी 55 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 2 कोटी 16 लाखांहून अधिक मात्रा देण्यात आल्या
देशातील सध्याची सक्रीय कोविड रुग्णसंख्या 11,365
गेल्या 24 तासांत देशात 1,150 नव्या कोरोना बाधित रुग्णांची नोंद
देशातील रोगमुक्ती दर सध्या 98.76%
साप्ताहिक पॉझिटीव्हिटी दर सध्या 0.23% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 185 कोटी 55 लाखांचा  टप्पा ओलांडला आहे. देशभरात 2,24,25,493 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 2 कोटी 16 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404033
|
|
2nd Dose
|
|
10004427
|
|
Precaution Dose
|
|
4524344
|
|
FLWs
|
|
1st Dose
|
|
18413844
|
|
2nd Dose
|
|
17519503
|
|
Precaution Dose
|
|
6995337
|
|
Age Group 12-14 years
|
|
1st Dose
|
|
21692183
|
|
Age Group 15-18 years
|
|
1st Dose
|
|
57594908
|
|
2nd Dose
|
|
39408907
|
|
Age Group 18-44 years
|
|
1st Dose
|
|
554993058
|
|
2nd Dose
|
|
469601217
|
|
Age Group 45-59 years
|
|
1st Dose
|
|
202811330
|
|
2nd Dose
|
|
186144719
|
|
Over 60 years
|
|
1st Dose
|
|
126785517
|
|
2nd Dose
|
|
115945060
|
|
Precaution Dose
|
|
12669109
|
|
Precaution Dose
|
|
2,41,88,790
|
|
Total
|
|
1,85,55,07,496
कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 11,365 झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.03% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 1,194 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,25,01,196 झाली आहे.
गेल्या 24 तासांत, देशात नव्या 1,150 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,66,362 चाचण्या करण्यात आल्या. देशात आतापर्यंत एकंदर 79 कोटी 34 लाखांहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.23% आहे आणि दैनंदिन पॉझिटीव्हिटी दर देखील 0.25%.इतका नोंदला गेला आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 192.27 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांना सुमारे 192.27 कोटी लसीच्या मात्रा केल्या उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,92,27,23,625
|
|
BALANCE AVAILABLE
|
|
20,16,91,220
केंद्र सरकारने सुमारे 192.27  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
20.16  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
पंतप्रधान कार्यालय
शिक्षक दिनानिमित्त पंतप्रधानांनी शिक्षकांप्रती व्यक्त केली कृतज्ञता; डॉ. सर्वपल्ली राधाकृष्णन यांना वाहिली आदरांजली
पंतप्रधान नरेंद्र मोदी यांनी शिक्षक दिनानिमित्त शिक्षकांप्रती कृतज्ञता व्यक्त केली आहे आणि डॉ. सर्वपल्ली राधाकृष्णन यांना आदरांजली अर्पण केली
ट्विट्सच्या मालिकेत, ते लिहितात ``राष्ट्र घडविण्याच्या योगदानाबद्दल आणि मने घडविण्यासाठी कठोर परिश्रमांचे योगदान देणाऱ्या शिक्षकांप्रति आम्ही नेहमीच आभारी आहोत. शिक्षक दिनाच्या दिवशी, शिक्षकांच्या उल्लेखनीय योगदानाबद्दल आपण त्यांचे ऋणी राहू. आपण डॉ. एस. राधाकृष्णन यांच्या जयंतीनिमित्त त्यांना आदरांजली अर्पण करूया. ``
``आपल्या देशाच्या गौरवशाली इतिहासाशी आपले नाते अधिक दृढ करण्यासाठी आपल्या जाणकार शिक्षकांपेक्षा अधिक उत्तम कोणीच नाही. अलिकडच्याच #मनकीबात दरम्यान, आपल्या महान स्वातंत्र्यलढ्याबाबत कमी माहिती असलेल्या पैलूंबाबत विद्यार्थ्यांना शिक्षण देण्याची कल्पना मी शिक्षकांना सुचविली होती.``
We remain grateful to the hardworking teachers for their contributions towards shaping minds and building our nation. On Teachers Day, we express gratitude to our teachers for their remarkable efforts. We pay tributes to Dr. S. Radhakrishnan on his Jayanti. #OurTeachersOurHeroes
— Narendra Modi  September 5, 2020
Who better than our knowledgeable teachers to deepen our connect with our nation’s glorious history. During the recent #MannKiBaat, I had shared an idea of teachers teaching students about lesser known aspects of our great freedom struggle. #OurTeachersOurHeroes pic.twitter.com/rsJiU3juLA
— Narendra Modi  September 5, 2020
.....
G.Chippakatti/S.Shaikh /P.Kor
आदिवासी विकास मंत्रालय
ट्रायफेडने पंतप्रधान वन धन योजनेचे 100 दिवस साजरे केले , फॅशन डिझायनर रितू बेरी यांच्याबरोबर केली भागीदारी
नवी दिल्ली, 7 डिसेंबर 2019
देशभरातील आदिवासींना सक्षम बनवण्याच्या उद्देशाने सुरु करण्यात आलेल्या पंतप्रधान वन धन योजनेचे 100 दिवस पूर्ण झाल्याबद्दल आदिवासी कल्याण मंत्रालयाअंतर्गत ट्रायफेडचे व्यवस्थापकीय संचालक प्रवीर कृष्णा यांनी माध्यमांना माहिती दिली. तसेच प्रसिद्ध फॅशन डिझायनर रितू बेरी यांच्याबरोबर ट्राइब्स इंडियाची भागीदारी केली. पंतप्रधान वन धन योजना बाजारपेठेशी संलग्न आदिवासी उद्यमशीलता विकास कार्यक्रम असून आदिवासी बचतगटांचे समूह बनवून त्यांचे बळकटीकरण केले जाणार आहे असे ते म्हणाले.
देशातील 27 राज्यांच्या सहभागाने या योजनेची सुरुवात करण्यात आली. अवघ्या 100 दिवसात 24 राज्यांकडून 799 वनधन विकास केंद्रे स्थापन करण्याचा प्रस्ताव आला असून 18 राज्यातील 676 वनधन विकास केंद्रांना ट्रायफेडने मंजुरी दिली आहे.
यावेळी बोलताना रितू बेरी यांनी ट्राईब्स इंडिया बरोबर काम करायला आणि त्यांच्या जागतिक दर्जाच्या उत्पादनांचा जगभरात ठसा निर्माण करायला उत्सुक असल्याचे सांगितले.
S.Tupe/S.Kane/P.Kor
(Visitor Counter : 104
दूरसंचार आणि माहिती तंत्रज्ञान मंत्रालय
109 व्या डाक अदालतीचे 27 जून रोजी आयोजन
मुंबई, 16 मे 2019
मुख्य पोस्टमास्तर जनरल, महाराष्ट्र सर्कल मुंबई द्वारे दिनांक 27 जून 2019 रोजी सकाळी 11 वाजता मुख्य पोस्टमास्तर जनरल, मुंबई 400001 यांच्या कार्यालयामध्ये 109 वी डाक अदालत आयोजित करण्यात येणार आहे.
देशामधील पोस्टाची-सेवा ही सामाजिक-आर्थिक जीवनाचा एक अभिन्न भाग आहे. देशातील प्रत्येक नागरिकांच्या मनामध्ये अपरोक्षपणे पोस्टाच्या सेवेने एक वेगळ्या प्रकारचे स्थान निर्माण करून प्रभावित केले आहे. पोस्ट खाते हे लोकांना चांगल्या प्रकारची सेवा देण्याचा व ग्राहकांचे जास्तीत जास्त समाधान करण्याचे प्रयत्न करते. ही सेवा देतांना, संभाषणामध्ये /पत्रव्यवहारामध्ये किंवा सेवेमधील काही त्रुटीमुळे असे काही प्रसंग निर्माण होतात की त्यामुळे पोस्टाच्या सेवेबद्दल तक्रार करण्याची वेळ येते. या तक्रारींचा योग्य प्रकारे न्याय निवाडा करण्यासाठी पोस्ट खात्याने वेळोवेळी डाक अदालत घेण्याचे ठरविले आहे. त्यामध्ये पोस्ट विभागाचे अधिकारी तक्रार सोडविण्याचा प्रयत्न करतात.
महाराष्ट्र आणि गोवा राज्याशी संबंधित पोस्टाच्या सेवेविषयी किंवा कामकाजाबद्दल ज्या
तक्रारीचे निवारण सहा आठवड्याच्या आत झालेले नसेल व समाधानकारक उत्तर मिळाले नसेल अशा तक्रारींची या डाक अदालतमध्ये दखल घेतली जाईल. विशेषत: टपाल वस्तु/मनी ऑर्डर/बचत बँक खाते प्रमाणपत्र इत्यादी बाबतच्या तक्रारी विचारात घेतल्या जातील, तक्रारीचा उल्लेख सर्व तपशीलासह केलेला असावा उदा. तारीख व ज्या अधिकाऱ्यास मूळ तक्रार पाठवली असेल त्याचे नांव व हुद्दा इत्यादी.
संबधितांनी डाक सेवेबाबतची आपली तक्रार आर. एन. चेटुले, सहायक निदेशक डाकसेवा  आणि सचिव, डाक अदालत, मुख्य पोस्टमास्टर जनरल यांचे कार्यालय, मुंबई जी. पी. ओ.इमारत दुसरा माळा, मुंबई - 400001 यांचे नावे दोन प्रतीसह दिनांक 14.06.2019 पर्यंत अथवा त्यापूर्वी पोहोचेल अशा रितीने पाठवावी. त्यानंतर आलेल्या तक्रारीची दखल घेतली जाणार नाही. प्रपत्र महाराष्ट्र टपाल सर्कलच्या वेबसाइट - https://maharashtrapost.gov.in वर उपलब्ध आहे.
M.Chopade/P.Malandkar
(Visitor Counter : 80
संरक्षण मंत्रालय
संरक्षण मंत्रालयाने मंजुरी दिलेल्या नऊ नव्या सैनिकी शाळांमध्ये शैक्षणिक सत्र सुरू
संरक्षण मंत्रालयाने भागीदारी पद्धतीने अतिरिक्त 7 नव्या सैनिकी शाळा सुरू करायला मंजुरी दिली
नवी दिल्ली, 4 ऑगस्ट 2022
भागीदारी पद्धतीने शंभर नव्या शाळा स्थापन करण्याच्या केंद्र सरकारच्या उद्दिष्टांअन्वये, पहिल्या टप्प्यात 12 शाळा सुरू करण्यासंदर्भात सैनिक स्कूल सोसायटी मध्ये सहमती करार करण्यात आला.सैनिक शाळा पद्धतीनुसार अशा 10शाळांमध्ये विद्यार्थ्यांची प्रवेश पूर्तता झाल्यानंतर,9 शाळांमध्ये शैक्षणिक सत्र 1ऑगस्ट 2022 पासून सुरु झाले आहे. 6 सप्टेंबर 2022 पासून कर्नाटक मधल्या एका शाळेत शिक्षणाला सुरुवात होणार आहे . उर्वरित दोन शाळा या ग्रीनफील्ड स्कूल असल्याने, त्यांचे कामकाज हे पुढच्या शैक्षणिक सत्रा पासून सुरू होईल .यात आणखी एक महत्त्वाची गोष्ट म्हणजे, सैनिक स्कूल सोसायटीने, या उपक्रमाच्या दुसऱ्या टप्प्यात 7 अतिरिक्त शाळांना मंजुरी दिली आहे. या प्रस्तावित 7 शाळांमध्ये प्रवेश प्रक्रिया आणि शैक्षणिक सत्र हे ऑगस्ट 2022 च्या शेवटपर्यंत सुरू होण्याची शक्यता आहे. या नव्याने मंजुरी मिळालेल्या सैनिकी शाळांमध्ये प्रवेश प्रक्रिया ही पहिल्या टप्प्यात मंजुरी मिळालेल्या शाळांप्रमाणेच असणार आहे. या नव्याने मंजुरी मिळालेल्या सैनिकी शाळेमध्ये 40% जागा या ऑल इंडिया सैनिक स्कूल्स एंट्रन्स एक्झाम म्हणजेच अखिल भारतीय सैनिकी शाळा प्रवेश पात्रता परीक्षा उत्तीर्ण झालेल्या विद्यार्थ्या मधून ई कौन्सिलिंग च्या माध्यमातून भरल्या जाणार आहेत आणि यातल्या 60% जागा या, या शाळांमध्ये पूर्वीपासून शिकणाऱ्या विद्यार्थ्यांच्या नॅशनल टेस्टिंग एजन्सी अर्थात राष्ट्रीय पात्रता संस्थेने घेतलेल्या परीक्षेच्या माध्यमातून भरल्या जातील, यासाठी न्यू सैनिक स्कूल एन्ट्रन्स एक्झामिनेशन 2022 ही परीक्षा ऑगस्ट महिन्याच्या मधल्या काळात राष्ट्रीय पात्रता संस्थेमार्फत घेतली जाईल. नव्याने मंजुरी मिळालेल्या शाळेतील प्रवेश प्रक्रिया समजून घेण्यासाठी विद्यार्थ्यांनी https://sainikschool.ncog.gov.in या संकेतस्थळाला भेट द्यावी असा सल्ला देण्यात आला आहे. दुसऱ्या टप्प्यात मंजुरी मिळालेल्या सैनिक शाळांची यादी खालील प्रमाणे
|
|
Sl. No.
|
|
STATE
|
|
DISTT.
|
|
NAME OF SCHOOL
|
|
1
|
|
ANDHRA PRADESH
|
|
SPS NELLORE
|
|
ADANI COMMUNITY EMPOWERMENT FOUNDATION
|
|
2
|
|
BIHAR
|
|
PATNA
|
|
KESHAV SARASWATI VIDYA MANDIR
|
|
3
|
|
GUJARAT
|
|
MEHSANA
|
|
DUDHSAGAR RESEARCH AND DEVELOPMENT ASSOCIATION
|
|
4
|
|
HARYANA
|
|
ROHTAK
|
|
SHRI BABA MASTH NATH AYURVEDIC AND SANSKRIT SHIKSHAN SANSTHAN
|
|
5
|
|
KARNATAKA
|
|
MYSURU
|
|
SWAMI VIVEKANANDA YOUTH MOVEMENT
|
|
6
|
|
KERALA
|
|
KOZHIKODE
|
|
VEDVYASA VIDYALAYAM SENIOR SECONDARY SCHOOL
|
|
7
|
|
MAHARASHTRA
|
|
SANGLI
|
|
S K INTERNATIONAL SCHOOL
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
अर्थ मंत्रालय
इंदिरा गांधी आंतरराष्ट्रीय विमानतळावर सीमाशुल्क अधिकाऱ्यांनी 90 कोटी रुपयांच्या 12.9 किलो हेरॉईनसह 2 जणांना अटक केली.
अंमली पदार्थ तस्करीविरोधात लढा अधिक तीव्र करत सीमाशुल्क अधिकार्यांनी नवी दिल्ली येथील इंदिरा गांधी आंतरराष्ट्रीय विमानतळावर आणखी एका यशस्वी कारवाईत 12 आणि 13 नोव्हेंबर 2021 च्या मध्यरात्री नैरोबी  येथून अबू धाबी मार्गे आलेल्या युगांडाच्या दोन नागरिकांकडून 12.9 किलो हेरॉईन जप्त केले. जप्त केलेल्या अंमली पदार्थाची किंमत प्रचलित आंतरराष्ट्रीय किमतीनुसार अंदाजे 90 कोटी रुपये आहे.
युगांडाच्या दोन महिला प्रवाशांकडून त्यांच्या तीन सुटकेसमधून एकूण 12.900 किलो क्रिस्टलिन हेरॉईन जप्त करण्यात आले.
या कॅलेंडर वर्षात दिल्ली सीमाशुल्क विभागाने 100 किलोपेक्षा जास्त हेरॉईन जप्त केले आहे. 26 हून अधिक जणांना अटक करण्यात आली आहे.
पंतप्रधान कार्यालय
पंतप्रधान नैसर्गिक शेती परिषदेला करणार संबोधित
पंतप्रधान उद्या  सकाळी साडे अकरा वाजता  नैसर्गिक शेती परिषदेला व्हिडिओ कॉन्फन्सद्वारे संबोधित करणार आहेत.
स्वातंत्र्याच्या अमृत महोत्सवानिमित्त पंतप्रधानांनी मार्च 2022 मध्ये झालेल्या गुजरात पंचायत महासंमेलनात प्रत्येक गावातल्या कमीत कमी 75 शेतकऱ्यांनी नैसर्गिक शेती आत्मसात करावी असे आवाहन केले होते. पंतप्रधानांच्या याचं आवाहनाला प्रतिसाद देत सुरत जिल्ह्याने पुढाकार घेऊन तसेच अथक प्रयत्न करून पंतप्रधानाचे हे स्वप्न वास्तवात आणले. नैसर्गिक शेती करण्यासाठी शेतकरी वर्गाला प्रवृत्त करण्यासाठी सुरत शहराने शेतकरी संघटना, तलाठी, कृषी उत्पन्न बाजार समित्या , सहकारी बँका,या क्षेत्राशी निगडीत भागीदार ,शेती उद्योग आणि लोकप्रतिनिधी यांना एकत्र आणून त्यांना शेतकऱ्यांना नैसर्गिक शेतीसाठी मदत करायला सांगीतले. त्याचप्रमाणे जिल्ह्यातल्या प्रत्येक ग्रापंचायती मधून कमीत कमी 75 शेतकऱ्यांची निवड करुन त्यांना प्रशिक्षण देऊन नैसर्गिक शेतीसाठी करण्यासाठी प्रवृत्त केले. या शेतकऱ्यांना 90 वेगवेगळ्या समूहात प्रशिक्षण देण्यात आले अशाप्रकारे जिल्हयातून 41,000 शेतकरी नैसर्गिक शेतीसाठी तयार झाले. ही परिषद सुरत इथे आयोजित करण्यात आली असून या परिषदेत असे हजारो शेतकरी आणि भागिदार सहभागी होणार आहेत ज्यांनी नैसर्गिक शेती आत्मसात करून यशोगाथा लिहीली. या परिषदेला गुजरातचे मुख्यमंत्री आणि राज्यपाल उपस्थित राहणार आहेत.
अर्थ मंत्रालय
महसूल गुप्तचर संचालनालयाच्या अधिकार्यांनी जम्मू-काश्मीरमधल्या श्रीनगर येथे 4 बिबट्यांची कातडी केली जप्त
जम्मू आणि काश्मीरमधील श्रीनगर इथल्या काही टोळ्या बेकायदेशीर वन्यजीव व्यापारात गुंतलेल्या आहेत आणि बिबट्याच्या कातड्यांच्या विक्रीसाठी संभाव्य खरेदीदारांचा शोध घेत असल्याची गुप्त माहिती मिळाल्यानंतर महसूल गुप्तचर संचालनालयाने  एक मोहीम हाती घेतली होती. त्यानुसार टोळीतील सदस्यांना पकडण्यासाठी सविस्तर योजना आखण्यात आली.
योजनेनुसार खरेदीदार म्हणून मुंबई झोनल युनिट चे अधिकारी जम्मू आणि काश्मीरमधील श्रीनगरला पोहोचले.
वाटाघाटीच्या अनेक फेऱ्यांनंतर, विक्रेत्यांनी बिबट्याचे पहिले कातडे श्रीनगरमधील डलगेटजवळ नियोजित ठिकाणी आणले. पाळत ठेवणाऱ्या अधिकाऱ्यांनी नेमलेल्या जागेजवळ बिबट्याची कातडी घेऊन फिरणाऱ्या एका व्यक्तीला ताब्यात घेतले. त्याच्याकडून मिळालेल्या माहितीच्या आधारे श्रीनगरमधील सार्वजनिक ठिकाणी त्याच्या आणखी एका साथीदारालाही ताब्यात घेण्यात आले.
या प्राथमिक यशानंतर विक्रेत्यांच्या दुसर्या टोळीशी वाटाघाटी सुरू ठेवण्यात आल्या होत्या. रात्रभर वाटाघाटी केल्यानंतर, विक्रेते शेवटी 3 बिबट्यांची कातडी नियोजित ठिकाणी आणण्यास सहमत झाले. प्रतिबंधित वस्तू  घेऊन जाणाऱ्या 3 जणांना ताब्यात घेण्यात आले. त्यांच्याकडून मिळालेल्या माहितीतून या व्यवहाराशी संबंधित आणखी 3 जण सार्वजनिक ठिकाणी जवळपासच वाट पाहत असल्याचे धागेदोरे हाती लागले. अधिकाऱ्यांची 2 पथके तात्काळ रवाना करण्यात आली आणि त्या सार्वजनिक ठिकाणी त्यांनी 3 जणांना ताब्यात घेतले. अशाप्रकारे, वन्यजीवांच्या या अवैध व्यापारात गुंतलेल्या एका पोलीस हवालदारासह एकूण 8 जणांना ताब्यात घेण्यात आले आणि एकूण 4 बिबट्यांची  कातडी जप्त करण्यात आली. लडाख, डोडा आणि उरी येथून बिबट्याची शिकार करण्यात आल्याचे प्राथमिक तपासात समोर आले आहे.
वन्यजीव  कायदा, 1972च्या कलम 50 च्या तरतुदीनुसार एकूण 4 बिबट्यांची कातडी जप्त करण्यात आली.
वन्यजीव  कायदा1972 अंतर्गत प्राथमिक जप्तीच्या कारवाईनंतर वन्यजीव  कायदा, 1972 अंतर्गत गुन्हा करणाऱ्या 8 व्यक्ती आणि जप्त केलेल्या प्रतिबंधित वस्तू, जम्मू आणि काश्मीर वन्यजीव संरक्षण विभागाच्या अधिकाऱ्यांकडे सुपूर्द करण्यात आल्या.
पंतप्रधान कार्यालय
माजी परराष्ट्रमंत्री सुषमा स्वराज यांना पंतप्रधानांनी वाहिली श्रद्धांजली
नवी दिल्ली, 7 ऑगस्ट 2019
पंतप्रधान नरेंद्र मोदी यांनी माजी परराष्ट्रमंत्री सुषमा स्वराज यांना आज नवी दिल्ली येथील निवासस्थानी श्रद्धांजली वाहिली.
त्यांच्या निधनाबद्दल शोक व्यक्त करताना पंतप्रधान म्हणाले, “भारतीय राजकारणातील एक गौरवशाली अध्याय संपुष्टात आला. गोरगरीब,जनतेच्या सेवेसाठी आपले जीवन समर्पित करणाऱ्या स्वराज या उल्लेखनीय नेत्या होत्या, त्यांच्या निधनामुळे संपूर्ण भारत दु: खी आहे. सुषमा स्वराज यांचे व्यक्तिमत्व कोट्यावधी लोकांना प्रेरणा देणारे होते.
सुषमाजी एक उत्कृष्ट वक्त्या आणि उत्तम संसद सदस्य होत्या. त्यांचा पक्षपातळीवर कौतुक व आदर होत असे. भाजपाच्या विचारसरणीच्या आणि हितसंबंधांच्या बाबतीत त्यांचे मोठे योगदान होते, हे त्रिकालाबाधित सत्य आहे.
सुषमाजी एक उत्कृष्ट प्रशासक होत्या, त्यांनी अनेक मंत्रालयाचा कार्यभार सांभाळला असून प्रत्येक मंत्रालयात त्यांनी महत्वाची भूमिका बजावली. विविध देशांशी भारताचे संबंध सुधारण्यात त्यांनी महत्त्वपूर्ण भूमिका बजावली. मंत्री असूनही त्यांचा काळजीवाहू स्वभाव आम्ही पहिला आहे. जगाच्या कोणत्याही भागात संकटात सापडलेल्या सहकारी भारतीयांना त्यांनी मदत केली आहे.
गेल्या पाच वर्षात सुषमाजींनी किती अथक परिश्रम घेतले आहेत ते मी कधीही विसरू शकत नाही. त्यांची तब्येत ठीक नसतानाही त्यांनी सदैव कामाला न्याय देण्याचा सर्वतोपरी प्रयत्न केला असून, त्यामुळेच मंत्रालयाच्या कामात त्या टिकून राहिल्यात.त्यांची आत्मिक शक्ती आणि वचनबद्धता अतुलनीय होती.
सुषमाजी यांचे निधन हे माझे वैयक्तिक नुकसान आहे. त्यांनी भारतासाठी केलेल्या प्रत्येक गोष्टीसाठी त्या स्मरणात राहतील. मी त्यांच्या कुटुंबियांच्या, सहकाऱ्यांच्या, आणि प्रशंसकांच्या दुःखात सदैव त्यांच्या बरोबर आहे. ओम शांती.”
माजी परराष्ट्रमंत्री सुषमा स्वराज यांचे काल रात्री नवी दिल्लीत निधन झाले.
B.Gokhale/P.Malandkar
(Visitor Counter : 134
आर्थिक व्यवहार विषयक मंत्रिमंडळ समिती
बोईंग 747-400 विमानाच्या विशिष्ट विमान सेवांसाठी भरपाईत सुधारणा करायला मंत्रिमंडळाची मंजुरी
(नवी दिल्ली, 4 जुलै 2018
पंतप्रधान नरेंद्र मोदी यांच्या अध्यक्षतेखालील अर्थविषयक केंद्रीय समितीने बोईंग 747-400 विमानाच्या देखभालीसाठी आणि खर्चाची भरपाई म्हणून 2016-17 या वर्षासाठी 534.38 कोटी रुपये अधिक कर दयायला मंजुरी दिली आहे. अतिविशिष्ट लोकांसाठी हे विमान वापरले जाते.
कंपनीची आर्थिक स्थिती डबघाईला आली असून या भरपाईमुळे त्यांचा आर्थिक भार कमी होण्यास मदत होईल.
S.Tupe/S.Kane/P.Kor